section_heading: Povijest
paragraph_text: Radovi su bili gotovi 1939. godine, kad je konačno stavljena pod krov i urađen zvonik. Unutarnje uređenje crkve s prekrasnim freskama biblijskih motiva na zidovima radio je umjetnik Josip Gruber iz Slavonskog Broda. Dana 22. studenoga 1943. nadbiskup Ivan Evanđelista Šarić delegirao je župnika Milivoja Čekadu da blagoslovi zvono crkve koje je bilo saliveno kod Kvirina Lebeša u Zagrebu. Filijalna crkva ove župe je u Drivuši.